TEAM INDIA
టీమిండియా ఇంగ్లండ్‌ పర్యటన ఖరారు
న్యూఢిల్లీ: ఇంగ్లాండ్‌లో భారత్‌ జట్టు పర్యటన ఖరారైంది. 2019 ప్రపంచకప్‌కి ఇంగ్లాండ్‌ ఆతిథ్యమివ్వనున్న నేపథ్యంలో వచ్చే ఏడాది జూలై నుంచి అక్కడ టీమిండియా దాదాపు రెండు నెలల పాటు పర్యటించనుంది. సుదీర్ఘ సిరీస్‌లో భాగంగా భారత్‌ 3 టీ20లు, మూడు వన్డేలతో పాటు ఐదు టెస్టులను ఆతిథ్య జట్టుతో ఆడనుంది. 2018, జూలై 3 న టీ20తో ఆరంభమయ్యే ఈసిరీస్‌ సెప్టెంబర్‌ 11వరకు కొనసాగనుంది. భారత్‌, ఇంగ్లాండ్‌ మధ్య వచ్చే ఏడాది జరిగే ఐదు టెస్టుల సిరీస్‌ అంతర్జాతీయ క్రికెట్‌కే హైలెట్‌గా మారనుంది. రెండు బలమైన జట్ల మధ్య జరిగే ఈపోటీకి అభిమానుల నుంచి పెద్ద సంఖ్యలో ఆదరణ కూడా లభించొచ్చు అని ఇంగ్లాండ్‌ క్రికెట్‌ బోర్డు సిఈఓ టామ్‌ హరీసన్‌ దీమా వ్యక్తం చేశారు. గత ఏడాది భారత్‌లో పర్యటించిన ఇంగ్లాండ్‌ జట్టు టెస్టుల్లో పేలవ ప్రదర్శనతో నిరాశపరిచింది. అయితే…సొంతగడ్డపై మాత్రం ఇంగ్లాండ్‌ టెస్టుల్లో ఏ జట్టుకైనా సవాల్‌ విసరగలదు.